John Pilger

John Richard Pilger (født 9. oktober 1939) er en australsk journalist og dokumentarfilmskaper fra Sydney. Han bor hovedsakelig i London i England.

Pilgers journalistiske karriere startet i 1958, og han har bygget sitt omdømme både gjennom sin journalistikk og de forskjellige bøkene og dokumentarfilmene han har skrevet og produsert. Han har vært krigskorrespondent i konflikter i Vietnam, Kambodsja, Egypt, India, Bangladesh og Biafra.
Fra siste del av 1990–tallet har Pilger hovedsakelig fungert som uavhengig dokumentar- og filmskaper, og har gjort en rekke hemmelige og risikable reportasjereiser, blant annet i land som Burma, og det da okkuperte Øst-Timor.
Pilger har vært kjent for å knytte sine beskrivelser av forholdene i land i den tredje verden til beslutningsprosesser i den vestlige verden. Gjennom intervjuer med beslutningstakere og påvisning av offentlige dokumenter har han i en rekke tilfeller vist hvordan regimer i den tredje verden direkte har blitt skapt og opprettholdt med støtte fra vestlige politikere. Han har gjennom dette blitt kjent som en prominent og glødende kritiker av vestlig utenrikspolitikk. At hans far, av tysk herkomst, ble internert i Australia under Andre verdenskrig da Pilger var liten gutt, har trolig påvirket ham til å favorisere emner om vestlige staters utenrikspolitikk og undertrykking.

Han har mottatt en rekke priser og æresbevisninger for sitt arbeide, og er blant annet en av bare to som to ganger har mottatt den britiske prisen Journalist of the year.

John Pilger har en sønn født i 1973, og en datter født i 1984.

Oppsummering av karrieren 
 1958 – 62  Journalist, freelance-journalist, sportsjounalist og underredaktør – Daily & Sunday Telegraph, Sydney
 1962 –  Freelance-korrespondent – Italia 1962
 1962 – 63 Desken for midtøsten, Reuters, London
 1963 – 66 Journalist, under-redaktør, stjernejournalist (feature writer), og leder for utenriksavdelingen – Daily Mirror
 1969 – 71 Journalist, World in Action, Granada Television
 1974 – 81 Journalist/Producer, ATV
 1981 – Documentarfilm-produsent, Central og Carlton Television
 1987 – Redaktør (i navnet, men trakk seg før publisering), og grunnlegger av News on Sunday, London

Utgivelser

Tidsskrifter 
Pilger har publisert artikler i følgende aviser og tidsskrifter:
 Daily Mirror (UK)
 The Guardian (UK)
 Mail & Guardian (Sydafrika)
 The Independent (UK)
 The Morning Star (UK)
 New Statesman (UK)
 Bulb magazine (UK)
 The New York Times (US)
 The Los Angeles Times (US)
 The Nation: New York (US)
 The Age: Melbourne (Australia) 
 The Sydney Morning Herald (Australia)
 The Bulletin: Sydney (Australia)
 Green Left Weekly (Australia)

Han har også blant annet blitt publisert i forskjellige franske, italienske, skandinaviske, kanadiske og japanske tidsskrifter, og han har gjort oppdrag for BBCs nyhetsavdeling.

Utvalgte dokumentarer 

 The Quiet Mutiny 1971
 Do You Remember Vietnam 1978
 Year Zero: The Silent Death of Cambodia 1979 Video
 Nicaragua. A Nations Right to Survive Video
 Japan Behind the Mask 1987
 Cambodia: The Betrayal 1990
 Death of a Nation: The Timor Conspiracy 1994 Video
 Flying the Flag, Arming the World 1994 Video
 Vietnam: the Last Battle 1995
 Inside Burma: Land of Fear 1996 Video
 Breaking the Mirror - The Murdoch Effect 1997
 Apartheid Did Not Die 1998 Video
 Welcome To Australia 1999
 Paying the Price: Killing the Children of Iraq 2000 Video
 The New Rulers of the World 2001-2002 Video
 Palestine Is Still the Issue 2002 Video
 Breaking the Silence: Truth and Lies in the War on Terror 2003 Video
 Stealing a Nation 2004

Filmer 
 The War on Democracy 2007 Video
 War by Other Means
 Apartheid didnt Die

DVD 
 In The Name of Justice – 18/06/07
 Documentaries That Changed The World - 11/9/06
 World In Action Vol. 1 - features The Quiet Mutiny 31/10/05

Bøker av Pilger 
 The Last Day (1975)
 Aftermath: The Struggles of Cambodia and Vietnam (1981)
 The Outsiders (1984)
 Heroes (1986)
 A Secret Country (1989)
 Distant Voices (1992 and 1994)
 Hidden Agendas (1998)
 Reporting the World: John Pilger's Great Eyewitness Photographers (2001) 
 The New Rulers of the World (2002)
 Tell Me No Lies: Investigative Journalism and its Triumphs (ed.) Cape (2004)
 Blowin' in the wind (2004)
 Freedom Next Time (2006)

Skuespill 
 The Last Day (1983)

Utmerkelser

Priser 
 Descriptive Writer of the Year, britisk (1966)
 Reporter of the Year, britisk (1967) 
 Journalist of the Year, britisk (1967) 
 International Reporter of the Year, britisk (1970)
 News Reporter of the Year, britisk (1974)
 Campaigning Journalist of the Year, britisk (1977) 
 Journalist of the Year, britisk (1979)
 UN Media Peace Prize, Australia (1979 – 80)
 UN Media Peace Prize, og Gold Medal, Australia (1980 – 81)
 TV Times Readers' Award, britisk (1979)
 United Kingdom Academy Award, britisk (1990)
 The George Foster Peabody Award, USA (1990) 
 American Television Academy Award, (Emmy), USA (1991)
 British Academy of Film and Television Arts – The Richard Dimbleby Award, britisk (1991)
 Reporters Sans Frontiers, fransk (1990)
 International de Television Geneve Award (1995)
 The Monismanien Prize, Sverige (2001)
 Sofie-prisen, Norge (2003)
 EMMA Media Personality of the Year, britisk (2003)
 Royal Television Society – Best British Documentary, for Stealing a Nation (2004)

Grader og æresgrader 
 Hon. Doctor of Letters (Staffordshire) (britisk grad over filosofisk doktorgrad (Ph.D), utdeles i helt spesielle tilfeller, på basis av en portefølje forskningsarbeid av særs høy kvalitet.)
 Doctor of Philosophy (Dublin City)
 Doctor of Arts (Oxford Brooks and Kingston)
 Hon. Doctor of Laws (St Andrews)
 Doctor of the University (Open University, UK)
 Edward Wilson Fellow, Deakin University (Australia)
 Visiting Professor, Cornell University, (USA)

Sagt av Pilger 
 «Det eksisterer ingen krig mot terrorisme; det er kun en akselerert form av spillet mellom kolonimakter. Forskjellen er den aggressive naturen til supermaktene, som setter oss alle i stor fare»

 «Flere terrorister gis trening og skjul i USA enn noe annet sted på jorden. Blant dem er det massemordere, torturister, forhenværende og kommende diktatorer, og et utvalg internasjonale kriminelle. Takket være verdens frieste presse er dette så godt som ukjent for den amerikanske befolkning.»

 «I min levetid har Amerika kontinuerlig ført krig mot store deler av menneskeheten; først og fremst mot fattige, og på steder som allerede er rammet av store problemer.»

 «I surrealistiske tider som dette gjenstår en sannhet. Ingenting kan unnskylde drapene på uskyldige mennesker i Amerika forrige uke, og ingenting kan unnskylde drap på uskyldige mennesker noe annet sted.» (Om angrepet 9/11)

Sagt om Pilger 
Han har vært gjenstand for mye ros; Harold Pinter, britisk forfatter og mottaker av nobelprisen i litteratur, sier om hans arbeide: «John Pilger er fryktløs. Med stålkontroll på fakta avdekker han den skitne sannheten og sier det som det er . . . jeg salutterer ham.»

Han har også fått kritikk; den konservative humoristen Auberon Waugh lanserte i Storbritannia en neologisme, to pilgerize («å pilgere»); å legge frem informasjon på en sensasjonalistisk måte for å nå en selvsagt slutning.
Noam Chomsky har imøtegått kritikken. Han hevder begrepet ble «oppfunnet av journalister i raseri over hans (Pilgers) undersøkende og modige journalistikk, og med forståelse for at de ikke evner å gi annen respons enn latterliggjøring.»

Referanser

Eksterne lenker 
 
 
 
 

Australske journalister
Personer fra Sydney
Vinnere av Sydneys fredspris
Krigskorrespondenter